WHA บวก 2% ลุ้นแตะเป้า 3.80 บ. โบรกฯชี้ยอด Presale ที่ดินครึ่งหลังฟื้นรับ”โควิด”คลี่คลาย
WHA บวก 2% ลุ้นแตะเป้า 3.80 บ. โบรกฯชี้ยอด Presale ที่ดินครึ่งหลังฟื้นรับ"โควิด"คลี่คลาย
WHA บวก 2% ลุ้นแตะเป้า 3.80 บ. โบรกฯชี้ยอด Presale ที่ดินครึ่งหลังฟื้นรับ"โควิด"คลี่คลาย
3 ส.ค. 2563

ผู้สื่อข่าวรายงานว่า ราคาหุ้นบริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ปิดตลาดภาคเช้าที่ระดับ 3.30 บาท ปรับตัวขึ้น 0.08 บาท หรือ 2.48% ด้วยมูลค่าการซื้อขาย 167 ล้านบาท
ทั้งนี้ บล.เคทีบี (ประเทศไทย) แนะนำ “ซื้อ” ราคาเป้าหมาย 3.80 บาท/หุ้น โดยประเมินกำไรสุทธิไตรมาส 2/2563 ที่ 440 ล้านบาท (-58% จากช่วงเดียวกันเมื่อปีก่อน, +344% จากไตรมาสก่อน) โดยลดลงจากช่วงเดียวกันเมื่อปีก่อน จากยอดโอนที่ดินที่ลดลงเหลือ 120 ไร่ จากไตรมาส 2/2563 ที่ 480 ไร่ รวมทั้งรายได้สาธารณูปโภคที่ลดลงตามการปิดโรงงานในนิคม 1-2 เดือน
ขณะที่กำไรเพิ่มขึ้น จากไตรมาสก่อน จากยอดโอนที่ดินเพิ่มขึ้น (ไตรมาส 1/2563 = 65 ไร่) และรับรู้ส่วนแบ่งกำไรจากธุรกิจไฟฟ้าจากไตรมาสก่อนที่รับรู้ขาดทุน ทั้งนี้ยังคงประมาณการกำไรปกติปี 2563 ที่ 2.73 พันล้านบาท (-8% จากช่วงเดียวกันเมื่อปีก่อน) จากยอดโอนที่ดินที่ 364 ไร่
ด้าน ราคาหุ้นปรับตัวขึ้น และ outperform SET +16% ในช่วง 3 เดือน จาก COVID-19 ที่คลี่คลาย และภาครัฐเตรียมออกมาตรการกระตุ้นการลงทุนผ่าน Business Bubble นอกจากนี้ประเมินว่ายอด presale ที่ดินจะเริ่มเห็นความชัดเจน และดีขึ้นในช่วงครึ่งปีหลังของปี 63 จึงคงคำแนะนำเป็น “ซื้อ”
 
 